IRobot Roomba Combo 115+ med AutoDock Sort
Smart robotstøvsuger med moppefunktion, effektiv filtrering og intelligent navigation (og nem at bruge). For personer med allergi eller astma handler rengøring ikke kun om, at hjemmet ser pænt ud. Det handler om at holde mængden af allergener og støvpartikler så lav som muligt. Husstøvmider, pollen, hudskæl fra kæledyr og almindeligt husstøv samler sig hurtigt på gulve og i tæpper. Hver gang vi går gennem boligen, leger med børnene eller sætter os i sofaen, hvirvles en del af partiklerne op i luften igen, hvor de kan irritere luftvejene. Derfor er hyppigheden af rengøringen ofte mindst lige så vigtig som selve rengøringen. En robotstøvsuger kan ikke erstatte en grundig rengøring med en traditionel støvsuger, men den kan holde mængden af støv og allergener nede mellem hovedrengøringerne. Det kan være en stor fordel for både allergikere og astmatikere. Vi har brugt lang tid på at undersøge markedet for at finde en robotstøvsuger med god sugeevne, effektiv filtrering, høj driftssikkerhed og brugervenlighed. Her er iRobot Roomba Combo 115+ et rigtig stærkt bud og en støvsuger vi kan stå inde for og vil anbefale. Roomba Combo 115+ kombinerer støvsugning og gulvvask i én løsning, så gulvene kan holdes rene hver dag – også på de dage, hvor der ikke er tid til den store rengøring. Fordele for personer med allergi og astma (og andre) Kontinuerlig reduktion af allergener Når robotten kører flere gange om ugen – eller hver dag – fjernes støv, pollen, dyrehår og andre partikler, før de når at ophobe sig. Det hjælper med at holde belastningen i hjemmet lavere. Effektiv filtrering Robotten er udstyret med et effektivt filtersystem, som opfanger fine støvpartikler og allergener, så de bliver i støvsugeren og ikke sendes tilbage ud i luften. AutoEmpty™-station Den selvtømmende station opsamler støvet i en lukket pose, som indfanger 99 % af allergener ned til 0,7 mikron. Posen lukker automatisk, når den tages ud, så du udsættes for mindst muligt støv ved tømning. Støvsuger og vasker gulvet samtidig Den kombinerede støvsuge- og moppefunktion hjælper med at fjerne både støv og snavs fra hårde gulve, mens støvsugeren også klarer den daglige rengøring af tæpper. Denne model har en bedre mopning med en bredere moppepude, der kommer tættere på paneler og hjørner, end de fleste. Den har også et lavere kabinet end de fleste robotstøvsugere, så den kan komme længere ind under sofaer og senge. God sugeevne til den daglige vedligeholdelse Robotstøvsugeren har et virkelig kraftigt sug for en robotstøvsuger at være. Den opsamler virkelig effektivt støv, hår, allergener osv. Intelligent navigation Robotten bevæger sig systematisk rundt i boligen og rengør effektivt uden at køre tilfældigt rundt. Nem appstyring Planlæg faste rengøringer direkte fra iRobot Home-appen, så gulvene bliver rengjort automatisk – også når du ikke er hjemme. Læs mere i fanerne.